
NR. SC2015-27248 din 14.10.2015                                              NICOLAE ROBU


				                      REFERAT

Cu privire la neexercitarea dreptului de preemţiune  din  partea Consiliului Local Timişoara, la intenţia  de înstrăinare a spaţiului cu altă destinaţie decât aceea de locuinţă SAD 5/B, situat în imobilul din str. Badea Cârţan nr.1, la preţul de 95.480 lei. 
Având în vedere adresa nr.CT2015-6693 din 14.10.2015, înregistrată la Direcţia Clădiri, Terenuri şi Dotări Diverse, de către domnul Oancea Viorel, reprezentant al S.C. Mavo Flex S.R.L., prin care solicită ca, Primăria Municipiului Timişoara să se pronunţe asupra dreptului de preemţiune, la intenţia de înstrăinare a spaţiului cu altă destinaţie decât aceea de locuinţă SAD 5/B, înscris în C.F. nr.400887-C1-U3-Timişoara, situat în imobilul din str. Badea Cârţan nr.1. Spaţiul are o suprafaţă utilă de aproximativ 66,30 m.p., este compus din 8 încăperi, situat la parterul imobilului. Faţada şi cornişa imobilului prezintă degradări pe anumite porţiuni, necesitând lucrări de întreţinere. Este necesar asanarea instalaţiilor ce parazitează faţada (cabluri de electricitate, de alarmă, antenă satelit etc.). Poarta de acces este originală, păstrată într-o stare relativ bună, eventual necesitând unele recondiţionări a elementelor din lemn. Proprietarul solicită un preţ de 95.480 lei euro, rezultând un preţ de aproximativ, 1.450lei/m.p. ; 
Având în vedere adresa nr.2868 din 13.10.2015, emisă de către  Direcţia Judeţeană pentru Cultură-Timiş, prin care ne informează că, nu îşi exercită dreptul de preemţiune, asupra spaţiului cu altă destinaţie decât aceea de locuinţă SAD 5/B, situat în imobilul din str. Badea Cârţan nr.1, inclus în Ansamblul urban ”Str. Badea Cârţan”, cod TM-II-a-B-06108, poz.81, în Lista Monumentelor Istorice-2010;
Biroul Valorificare Spaţii cu altă Destinaţie din cadrul Direcţiei Clădiri, Terenuri şi Dotări Diverse  ne comunică prin adresa CT2015-6693 din 14.10.2015 că, spaţiul mai sus menţionat nu prezintă interes pentru domeniul public/privat al Municipiului Timişoara.
Prin adresa cu nr.CT2015-6693 din 14.10.2015, Direcţia Instituţii Şcolare, Medicale, Sportive şi Culturale ne face cunoscut că acest imobil nu prezintă interes pentru desfăşurarea unor activităţi de interes public (sănătate, învăţământ, cultură) , ce aparţin de direcţie.
 Având în vedere prevederile art.2, din Hotărârea nr.67/26.02.2008 a Consiliului Local al Municipiului Timişoara;
                                                               
                                                                                                                                 Cod FO 53-01, ver.2

              PROPUNE:
Emiterea unei Hotărâri, prin care Consiliul Local Timişoara nu îşi exercită dreptul de preemţiune privitor la cumpărarea spaţiului cu altă destinaţie decât aceea de locuinţă SAD 5/B, înscris în C.F. nr.400887-C1-U3-Timişoara(conversie a C.F. nr.150179), nr. topo.5627/1/XXV/II, situat în imobilul din str. Badea Cârţan nr.1, la preţul de 95.480 lei.

